POPRAVEK OSNUTKA POGODBE O SOFINANCIRANJU

Prvi popravek osnutka pogodbe o sofinanciranju izvajanja projektov »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020« v okviru Operativnega programa za izvajanje Evropske kohezijske politike v obdobju 2014–2020.

Javni štipendijski, razvojni, invalidski in preživninski sklad Republike Slovenije v okviru javnega razpisa Projektno delo z negospodarskim in neprofitnim sektorjem – Študentski inovativni projekti za družbeno korist 2016–2020 za študijski leti 2018/2019 in 2019/2020 (objavljen popravek javnega razpisa na spletni strani sklada dne 20.9.2019), zaradi uskladitve s spremembo pravnih predpisov, dvostranskih pravnih aktov, podračuna sklada, odprave očitnih napak, prilagoditve vsebini javnega razpisa (2. odpiranje) in spremembe skrbnika pogodbe na strani sklada, objavlja naslednje spremembe osnutka pogodbe o sofinanciranju (objavljen dne 1.10.2018 na spletni strani sklada):

|  |  |
| --- | --- |
| **Zap. št. popravka/spremembe**  **besedila javnega razpisa** | **Opis spremembe** |
| 1. Popravek besedila osnutka pogodbe o sofinanciranju izvajanja projektov  (objava dne 6.2.2020) | 1. V preambuli osnutka pogodbe se spremeni podračun sklada št. »0110 0600 0054 149« tako, da se po spremembi glasi »0110 0600 0063 752«.  2. V 3. alineji 1. odstavka 1. člena se za besedilom »Aneks št. 1« črta besedilo »in« in doda vejica, za besedilom »Aneks št. 2« pa se doda »in dne 14.12.2018 Aneks št. 3«.  3. V 8. alineji 1. odstavka 1. člena se pred besedilo v oklepaju »popravek« doda »prvi«, za besedilo »št. 65/18, pa vejica in besedilo  »drugi popravek javnega razpisa 20.9.2019 v Uradnem listu RS, št. 57/2019«.  4. V 2. členu se besedilo pogodbe prilagodi s pripisom številk v Uradnih listih RS sprejetih čistopisov predpisov, sprememb predpisov, novo sprejetim predpisom, novo sprejeti Uredbi (EU, Euratom) 2018/1046.    5. V alineji 4. odstavka 4. člena se za besedo »Vprašalnik« doda beseda »skladu«.  6. V 1. odstavku 7. člena se za besedo »stroškov« črta beseda »na«.  7. V 8. členu se:  - v 4. odstavku črta besedilo »Obrestna mera za izračun pogodbenih obresti je enaka obrestni meri za izračun zakonskih zamudnih obresti.«  - doda nov 9. odstavek, ki glasi: »Obrestna mera za izračun pogodbenih obresti po tej pogodbi je enaka obrestni meri za izračun zakonskih zamudnih obresti.«.  8. V 9. členu se:  - v 1. odstavku črta besedilo: »1. 10. 2018 in zaključijo najkasneje do vključno 31. 07. 2019 (prvo odpiranje) oziroma se le-te lahko začnejo izvajati s«,  - v 2. odstavku črta besedilo: »od 1. 10. 2018 do vključno 31. 07. 2019 (prvo odpiranje) oziroma«,  - v 3. odstavku črta besedilo: »Obrestna mera za izračun pogodbenih obresti je enaka obrestni meri za izračun zakonskih zamudnih obresti.«  9. V 1. odstavku 19. člena se pred številko 140 briše besedilo »in« ter doda vejica, za št. 1303/2013 pa doda besedilo »in Zakonom o poslovni skrivnosti (Uradni list RS, št. 22/19)«.  10. V 1. odstavku 20. člena se črta besedilo »Goran Potočnik Černe« in za besedo »je« doda besedilo »Dejan Marinčič«. |

**Javni štipendijski, razvojni, invalidski in preživninski sklad Republike Slovenije**, *OSNUTEK*

ki ga zastopa direktorica Irena Kuntarič Hribar,

naslov: Dunajska cesta 20, 1000 Ljubljana,

matična št.: 1198459000

davčna št.: 86279670

podračun sklada: 0110 0600 0063 752 pri UJP

(v nadaljnjem besedilu: **sklad**)

in

**(univerza ali samostojni visokošolski zavod),** ki jo/ga zastopa ………………………………………….,

Naslov: …………………………..

matična št.: ………………………

davčna št.: ………………………

transakcijski račun in naziv banke: …………………………….., odprt pri ……………………….

(v nadaljnjem besedilu: **visokošolski zavod**)

sklepata

**P O G O D B O**

**o sofinanciranju izvajanja projektov št. ………………………,**

**»*Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020«***

v okviru

Operativnega programa za izvajanje Evropske kohezijske politike v obdobju 2014*–*2020

1. **UVODNI DOLOČBI**
2. člen

(ugotovitvene določbe)

(1) Pogodbeni stranki nesporno ugotavljata, da:

* je operacija *»*Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020« (v nadaljnjem besedilu: program)*,* potrdila Služba Vlade Republike Slovenije za razvoj in evropsko kohezijsko politiko, ki na podlagi Uredbe o porabi sredstev evropske kohezijske politike v Republiki Sloveniji v programskem obdobju 2014*–*2020 za cilj naložbe za rast in delovna mesta (Uradni list RS, št. [29/15](http://www.uradni-list.si/1/objava.jsp?sop=2015-01-1251" \t "_blank" \o "Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta), [36/16](http://www.uradni-list.si/1/objava.jsp?sop=2016-01-1589), [58/16](http://www.uradni-list.si/1/objava.jsp?sop=2016-01-2481) in [69/16 – popr.](http://www.uradni-list.si/1/objava.jsp?sop=2016-21-2983), 15/17 in 69/17) nastopa v vlogi organa upravljanja, z Odločitvijo o podpori neposredni potrditvi operacije, št. 10-1/3/MIZŠ/0, št. zadeve 3032-12/2017/5, z dne 23. 3. 2017, in spremenjeno odločitev o podpori št. 10-1/3MIZŠ/1, št. zadeve 3032-12/2017/12, z dne 26. 4. 2018;
* je bil sklad s sklepom o izbiri Ministrstva za izobraževanje, znanost in šport (v nadaljnjem besedilu: ministrstvo), št. 5440-13/2016-27, z dne 21. 2. 2017, za program, ki ga izvaja upravičenec, izbran za izvajanje operacije »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020«;
* sta sklad in ministrstvo dne 29. 3. 2017 sklenila Pogodbo št. C3330-17-539019, dne 13. 12. 2017 Aneks št. 1, dne 11. 6. 2018 Aneks št. 2 in dne 14.12.2018 Aneks št. 3 o sofinanciranju izvedbe operacije »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020*«* v okviru Operativnega programa za izvajanje Evropske kohezijske politike v obdobju 2014*–*2020;
* se bodo projektne aktivnosti izvajale skladno z Operativnim programom za izvajanje Evropske kohezijske politike v obdobju 2014*–*2020, v okviru 10. prednostne osi »Znanje, spretnosti in vseživljenjsko učenje za boljšo zaposljivost«, 10.1. prednostne naložbe »Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc«, 10.1.3 specifičnega cilja »Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema«;
* bo sofinanciranje projektnih aktivnosti, ki so predmet te pogodbe, v celoti zagotovljeno iz sredstev proračuna EU (sredstva na postavkah namenskih sredstev EU za kohezijsko politiko predstavljajo 80,00 %) ter proračuna RS (sredstva na postavkah slovenske udeležbe za sofinanciranje kohezijske politike predstavljajo 20,00 %);
* se bo operacija izvajala v Kohezijski regiji Vzhodna Slovenija (v nadaljevanju: KRVS) in v Kohezijski regiji Zahodna Slovenija (v nadaljevanju: KRZS);
* se bo skladno s splošnim pravilom glede programskih območij iz prvega odstavka 70. člena Uredbe o skupnih določbah (1303/2013) in načelom odstopanja, opredeljenim v drugem odstavku 13. člena Uredbe o ESS (1304/2013), pri financiranju aktivnosti, ki jih izvaja upravičenec v korist obeh programskih območij (KRVS in KRZS), uporabilo t. i. sorazmerni pristop (pro-rata) financiranja aktivnosti. Za določitev razmerja med programskima območjema se uporablja t. i. sorazmerni ključ, ki se definira na podlagi podatka o številu visokošolskih zavodov v kohezijskih regijah, in sicer v razmerju 67 % v KRZS in 33 % v KRVS;
* je bil visokošolski zavod izbran s sklepom št. ……………, z dne ………………… (v nadaljnjem besedilu: sklep o izbiri) na podlagi javnega razpisa »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020 za študijski leti 2018/2019 in 2019/2020« (v nadaljnjem besedilu: javni razpis), objavljenem v Ur. listu RS, št. …………, dne ………………. in je sestavni del te pogodbe;
* je visokošolski zavod seznanjen, da se ta pogodba sklepa pod pogoji, določenimi s predpisi in navodili na področju Evropske kohezijske politike iz 2. člena te pogodbe in da morajo biti vse aktivnosti v skladu z veljavnim pravom EU in nacionalnim pravom v zvezi z izvajanjem predmeta te pogodbe;
* se v primeru kolizije med pogodbenimi določbami in pravnimi akti, ki so navedeni 2. členu te pogodbe, uporabijo evropski predpisi in pogoji, pod katerimi EU državi članici, to je Republiki Sloveniji, podeljuje sredstva sofinanciranja in da je visokošolski zavod z obveznostmi organov Republike Slovenije v razmerju do EU seznanjen;
* da je visokošolski zavod seznanjen z obveznostmi in pristojnostmi Republike Slovenije glede deljenega upravljanja med Republiko Slovenijo in Evropsko komisijo za sredstva Evropskih strukturnih in investicijskih skladov ter da Evropska komisija in Republika Slovenija uporabljata načelo dobrega finančnega poslovanja, namreč v skladu z načeli gospodarnosti, učinkovitosti in uspešnosti v skladu s 30. členom Uredbe (EU) št. 966/2012, ki se uporablja za evropski proračun;
* je visokošolski zavod dolžan preprečevati, odkrivati in odpravljati vsakršno nepravilnost ter o njej poročati, kot tudi izvajati finančne in druge popravke v povezavi z odkritimi nepravilnostmi;
* predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba);
* je namen sofinanciranja projekta(ov) iz sredstev evropske kohezijske politike izključno sofinanciranje tistih upravičenih stroškov in izdatkov izbranega(ih) projekta(ov) ali njihovih delov, ki niso obremenjeni s kršitvami veljavnih predpisov ali te pogodbe;
* po tej pogodbi sklad nastopa v vlogi upravičenca in izvajalca, visokošolski zavod pa v vlogi izvajalca projekta in prejemnika sredstev.
* se pogodbene stranke ravnajo po določilih opredeljenih v razpisni dokumentaciji, če le te niso jasneje in podrobneje že določene s to pogodbo.

1. člen

(pravne podlage in navodila)

(1) Pogodbeni stranki se dogovorita, da so del pogodbenega prava tudi naslednji predpisi in dokumenti:

1. Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16);
2. Zakon o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17);
3. Zakon o integriteti in preprečevanju korupcije (Uradni list RS, št. 69/11 – UPB);
4. Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18);
5. Zakon o izvrševanju proračunov Republike Slovenije za leti 2020 in 2021 (Uradni list RS, št. 75/19);
6. Proračun Republike Slovenije za leto 2020 (Uradni list RS, št. 75/19);;
7. Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16);
8. Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. [29/15](http://www.uradni-list.si/1/objava.jsp?sop=2015-01-1251" \t "_blank" \o "Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta), [36/16](http://www.uradni-list.si/1/objava.jsp?sop=2016-01-1589), [58/16](http://www.uradni-list.si/1/objava.jsp?sop=2016-01-2481), [69/16 – popr.](http://www.uradni-list.si/1/objava.jsp?sop=2016-21-2983) ,15/17, 69/17 in 67/18);
9. Odlok o izvedbenem načrtu Operativnega programa za izvajanje evropske kohezijske politike za programsko obdobje 2014–2020 (Uradni list RS, št. [50/15](http://www.uradni-list.si/1/objava.jsp?sop=2015-01-2132" \t "_blank" \o "Odlok o izvedbenem načrtu Operativnega programa za izvajanje evropske kohezijske politike za programsko obdobje 2014–2020), [58/15](http://www.uradni-list.si/1/objava.jsp?sop=2015-01-2453), [76/15](http://www.uradni-list.si/1/objava.jsp?sop=2015-01-3017), [1/16](http://www.uradni-list.si/1/objava.jsp?sop=2016-01-0090), [35/16](http://www.uradni-list.si/1/objava.jsp?sop=2016-01-1479) in [55/16](http://www.uradni-list.si/1/objava.jsp?sop=2016-01-2402));
10. Javni razpis »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020 za študijski leti 2018/2019 in 2019/2020« (Uradni list RS, št. 64/18 z dne 28. 09. 2018, prvi popravek v Uradnem listu RS, št. 65/18 z dne 05. 10. 2018 in drugi popravek v Uradnem listu RS, št. 57/2019);
11. Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006;
12. Uredba (EU) št. 1304/2013 Evropskega parlamenta in Sveta z dne 17. decembra 2013 o Evropskem socialnem skladu in razveljavitvi Uredbe Sveta (ES) št. 1081/2006;
13. Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012;
14. drugi delegirani in izvedbeni akti, ki jih Evropska komisija sprejme v skladu s 149. in 150. členom uredbe EU o skupnih določbah;
15. Partnerski sporazum med Slovenijo in Evropsko komisijo za obdobje 2014–2020, št. CCI 2014SI16M8PA001.3.0, različica 3.0 z dne 15. 2. 2018;
16. Operativni program za izvajanje evropske kohezijske politike v obdobju 2014-2020, št. CCI 2014SI16MAOP001, različica 3.2 z dne 6. 12. 2017;
17. Resolucija o Nacionalnem programu visokega šolstva 2011–2020 (Uradni list RS, št. 41/11);
18. vsa navodila in smernice organa upravljanja, objavljena na spletni strani http://www.eu-skladi.si/sl/ekp/navodila, z vsemi spremembami, ki bodo objavljene v času izvajanja pogodbe;
19. navodila posredniškega organa (ministrstva), objavljena na spletni strani http://www.mizs.gov.si/si/delovna\_podrocja/sluzba\_za\_izvajanje\_kohezijske\_politike/programsko\_obdobje\_20142020/za\_upravicence/navodila/, z vsemi spremembami, ki bodo objavljene v času izvajanja pogodbe.

(2) Visokošolski zavod s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem (1) odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

1. **PREDMET POGODBE**
2. člen

(predmet pogodbe)

(1) Predmet pogodbe je opredelitev medsebojnih odnosov ter pravic in obveznosti med skladom in visokošolskim zavodom pri izvajanju in sofinanciranju enega ali več projektov (v nadaljevanju: projekt), ki se bodo izvajali v neposrednem sodelovanju dodiplomskih in podiplomskih študentov, visokošolskih zavodov, organizacije z negospodarskega in neprofitnega sektorja iz lokalnega/regionalnega okolja (Partner 1) ter organizacij z gospodarskega in družbenega področja (Partner(ji) 2).

(2) Podrobna vsebina predmeta te pogodbe je opredeljena v prijavni vlogi na javni razpis.

(3) Sredstva sofinanciranja se dodeljujejo na podlagi in pod pogoji, ki so navedeni v sklepu o izbiri in so dogovorjeni s to pogodbo, kar je visokošolskemu zavodu znano in s podpisom te pogodbe prevzema dogovorjene pravice in obveznosti.

1. člen

(namen in cilji posamezenga projekta)

(1) Namen posameznega projekta je spodbujanje krepitve sodelovanja in povezovanja visokošolskega sistema z negospodarskim in neprofitnim sektorjem v lokalnem/regionalnem okolju, reševanje aktualnih vprašanj lokalnega in družbenega okolja, izvajanje modelov odprtega in prožnega prehajanja med izobraževanjem in trgom dela oziroma lokalnim okoljem, zagotovitev mladim, da si s pridobitvijo konkretnih izkušenj že med izobraževanjem povečajo možnosti za lažji prehod s področja študija na področje dela.

(2) Cilj posameznega projekta je zagotoviti prispevek h krepitvi dolgoročnega sodelovanja in povezovanja visokošolskega zavoda z negospodarstvom, mladim zagotoviti konkretne in praktične izkušnje že med izobraževanjem, strokovne sodelavce iz lokalnega okolja usposobiti za prepoznavanje in reševanje problematik lokalnega/regionalnega okolja v prihodnje, prilagoditi izobraževalni sistem potrebam lokalnega/regionalnega okolja in družbi ter spodbuditi k ustvarjanju novih delovnih mest v lokalnem/regionalnem okolju.

(3) Na ravni posameznega projekta je predvideno spremljanje naslednjih kazalnikov (programsko specifični kazalniki):

* število vključenih študentov,
* število vključenih pedagoških mentorjev,
* število vključenih strokovnih sodelavcev iz lokalnega/regionalnega okolja,
* število vključenih predstavnikov podpornega strokovnega osebja na visokošolskih zavodih,
* število podprtih projektov, ki se bodo izvajali v okviru visokošolskih zavodov.

(4) Visokošolski zavod bo za namen spremljanja in vrednotenja posameznega projekta skladno s 27., 54., 96. in 125. členom Uredbe 1303/2013/EU, 5. in 19. členom ter Prilogo I Uredbe 1304/2013/EU dolžan spremljati in ministrstvu zagotavljati podatke o vključenih študentih v vsak projekt, vključno z osebnimi podatki, in sicer na naslednji način:

* posredovanje izpolnjenega Vprašalnika skladu za spremljanje podatkov o udeležencih na operacijah, sofinanciranih iz ESS[[1]](#footnote-1), po sklenitvi te pogodbe.

1. člen

(prenos nalog in obveznosti)

(1) V primeru, ko je kot prijavitelj na javni razpis izbrana univerza, lahko le-ta v partnerskem sporazumu delno ali v celoti prenese naloge in obveznosti iz te pogodbe na drug visokošolski zavod (članico univerze). V tem sporazumu se za izvedbo projektnih aktivnosti, ki potekajo na ravni drugega visokošolskega zavoda, na katerega so prenesene delno ali v celoti naloge in obveznosti iz te pogodbe, določijo pooblaščene kontaktne osebe, ki so zadolžene za koordiniranje in vodenje projektnih aktivnosti ter izvajanje aktivnosti administrativne in tehnične podpore projektu. V primeru, da se izstavitev zahtevkov za sofinanciranje prenese na drug visokošolski zavod, je potrebno v tem sporazumu navesti tudi pooblaščene osebe, ki so odgovorne za podpisovanje zahtevkov za sofinanciranje.

1. **POGODBENA VREDNOST**
2. člen

(pogodbena vrednost)

(1) Skupna pogodbena vrednost znaša ……………………………… **EUR**.

(2) Delež prispevka EU je 80,00 %.

(3) Razdelitev sredstev na ravni posameznega projekta je razvidna iz sklepa o izbiri.

1. **UPRAVIČENI STROŠKI IN NJIHOVO DOKAZOVANJE**
2. člen

(opredelitev upravičenih stroškov)

(1) Sofinanciranje projekta bo potekalo na osnovi standardne lestvice stroškov, kot je določen v sedmi (7) točki javnega razpisa.

(2) Upravičeni stroški so:

* standardni strošek na enoto za vodenje in koordiniranje projekta pedagoškega mentorja na visokošolskem zavodu (enota je urna postavka);
* standardni strošek na enoto za podporno strokovno osebje za sodelovanje pri projektu na visokošolskem zavodu (enota je urna postavka);
* standardni strošek na enoto za strokovnega sodelavca iz lokalnega/regionalnega okolja pri Partnerju 1 ali Partnerju(jih) 2 (enota je urna postavka);
* standardni strošek na enoto za denarno spodbudo študentu (enota je urna postavka).

(3) Stroški so upravičeni, če:

so predvideni in skladni s to pogodbo, izhajajo iz predmeta pogodbe, so neposredno povezani s posameznim projektom ter temeljijo na projekciji načrtovanih stroškov, ki so opredeljeni v prijavni vlogi;

so potrebni za izvedbo programa (projekta) in so v skladu z njenimi cilji;

so razumni in utemeljeni ter se skladajo z načelom učinkovite, zakonite in gospodarne porabe sredstev;

temeljijo na verodostojnih knjigovodskih in drugih listinah;

so dejansko nastali za dela, ki so bila opravljena;

so nastali in bili s strani visokošolskega zavoda plačani v okviru obdobja upravičenosti;

so v skladu z veljavnimi pravili Evropske unije in nacionalnimi predpisi;

se v primeru poenostavljene oblike stroška ta uveljavlja v skladu s pravili za poenostavljene oblike stroška;

prijavljeni stroški projekta niso in ne bodo povrnjeni iz drugih virov (prepoved dvojnega financiranja).

(4) Dokazila za upravičenost stroškov projekta so:

* poročilo o izvedenih aktivnostih t. i. časovnica (študenti, podporno strokovno osebje, pedagoški mentorji in strokovni sodelavci iz lokalnega/regionalnega okolja);
* skupno vsebinsko poročilo na ravni posameznega projekta v posameznem obdobju poročanja;
* pogodba o zaposlitvi ali drug pravni akt (ob morebitni spremembi pedagoških mentorjev, strokovnih sodelavcev tekom izvajanja projektnih aktivnosti);
* partnerski sporazum o sodelovanju pri izvajanju projektov;
* končno poročilo o doseženih ciljih
* partnerski sporazum o sodelovanju pri izvajanju projekta (v nadaljnjem besedilu: partnerski sporazum).

(5) Upravičene stroške visokošolski zavod uveljavlja z zahtevkom za sofinanciranje na podlagi poročil o opravljenem delu (časovnice), iz katerih so razvidne izvedene aktivnosti vključenih udeležencev v projektne aktivnosti, skupnega vsebinskega poročila, iz katerega je razviden napredek na projektu, in v skladu z:

* skladovimi veljavnimi Navodili za izvajanje projektov (v nadaljevanju: navodila sklada);
* veljavnimi Navodili Ministrstva za izobraževanje, znanost in šport za izvajanje operacij evropske kohezijske politike v programskem obdobju 2014*–*2020, ki so del te pogodbe (v nadaljevanju: navodila ministrstva);

veljavnimi navodili organa upravljanja o upravičenih stroških ter z veljavnimi navodili organa upravljanja za izvajanje upravljalnih preverjanj (<http://www.eu-skladi.si/sl/ekp/navodila>).

(6) Podlaga za uveljavljanje stroškov je odobren finančni načrt, ki ga je visokošolski zavod oddal v prijavni vlogi. Morebitno spremembo finančnega načrta je potrebno predhodno uskladiti s skladom ter pridobiti soglasje pred spremembo. Za uskladitev med partnerji je odgovoren visokošolski zavod, ki posreduje predlog morebitne spremembe.

1. člen

(izplačila sredstev)

(1) Osnova za izplačilo sredstev je usklajen in s strani sklada potrjen zahtevek za sofinanciranje z vsemi zahtevanimi prilogami in dokazili. Vsebina zahtevka za izplačilo in priloge so podrobneje predpisane v navodilih sklada in sprotnih navodilih sklada.

(2) Visokošolski zavod pripravi zahtevek za sofinanciranje in ga posreduje na sklad skladno z roki za poročanje, kot jih opredeljujejo navodila sklada. Zahtevki za sofinanciranje vključujejo stroške projektnih aktivnosti in izkazujejo upravičene stroške iz drugega (2) odstavka sedmega (7) člena te pogodbe, skupaj s prilogami in dokazili.

(3) V primeru, da sklad pri pregledu posredovanega zahtevka za sofinanciranje ugotovi pomanjkljivosti, pozove visokošolski zavod k razjasnitvi in/ali dopolnitvi. Ta je dolžan ustrezno razjasniti oziroma dopolniti zahtevek za sofinanciranje skladno s pozivom ter novi zahtevek za sofinanciranje oziroma razjasnitev in/ali doponitev posredovati skladu v roku, določenem v pozivu k razjasnitvi in/ali dopolnitvi. Na podlagi utemeljene prošnje s strani visokošolskega zavoda, lahko sklad izjemoma podaljša rok za razjasnitev in/ali dopolnitev.

(4) V primeru, da visokošolski zavod ne predloži dokazil o upravičenosti stroškov projekta v rokih, določenih za izstavitev zahtevkov za sofinanciranje, ali v rokih za razjasnitev in/ali dopolnitev, lahko sklad odloči, da visokošolski zavod ni upravičen do sredstev sofinanciranja oziroma lahko od njega zahteva vračilo že prejetih sredstev skupaj z zakonskimi zamudnimi obrestmi, od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu. Če visokošolski zavod tudi po pozivu za razjasnitev in/ali dopolnitev ne odda zahtevka za sofinanciranje v skladu z navodili sklada, si sklad pridržuje pravico izločiti vse tiste stroške, pri katerih dokumentacija ni ustrezna ter izplačati zgolj nesporni del zahtevka za sofinanciranje.

(5) Sklad si pridržuje pravico, da presoja o ustreznosti vsebine izvedenih projektnih aktivnosti. V primeru ugotovitve izvedbe aktivnosti, ki se ne navezujejo na predmet javnega razpisa, sklad stroškov ne bo poravnal.

(6) Vse neupravičene stroške projekta krije visokošolski zavod sam.

(7) Sklad bo pravilne, popolne in pravočasne zahtevke za sofinanciranje s prilogami iz prvega (1) odstavka tega člena poravnal v tridesetih (30) dneh od potrditve zahtevkov s strani odgovorne osebe sklada oziroma najkasneje v treh (3) dneh po prejemu sredstev s strani ministrstva, razen v primeru ugotovljene nepravilnosti s strani ministrstva. V tem primeru sme sklad na podlagi ugotovljenih nepravilnosti izločiti tiste stroške, pri katerih dokumentacija ni ustrezna ter izplačati zgolj nesporni del zahtevka za sofinanciranje.

(8) Visokošolski zavod je dolžan zadnji zahtevek za sofinanciranje sredstev izstaviti in posredovati skladu v rokih, kot so določeni v navodilih sklada.

(9) Obrestna mera za izračun pogodbenih obresti po tej pogodbi je enaka obrestni meri za izračun zakonskih zamudnih obresti.

1. **OBDOBJE UPRAVIČENOSTI IN ROK ZA IZVEDBO**
2. člen

(obdobje upravičenosti in rok za izvedbo projekta)

(1) Aktivnosti projekta se izvajajo najmanj tri mesece in največ štiri mesece, pri čemer se le-te lahko začnejo izvajati s 1. 10. 2019 in zaključijo najkasneje do vključno 31. 07. 2020 (drugo odpiranje). Terminski načrt izvedbe aktivnosti projekta je opredeljen v prijavni vlogi visokošolskega zavoda. Vsako spremembo terminskega načrta izvedbe aktivnosti projekta mora na prošnjo viskošolskega zavoda potrditi sklad.

(2) Obdobje upravičenosti stroškov za izvedbo projektnih aktivnosti je od 1. 10. 2019 do vključno 31. 07. 2020 (drugo odpiranje). Upravičeni strošek nastane, ko je aktivnost opravljena oziroma, ko je blago dobavljeno, skladno s predmetom in drugimi določili pogodbe in je podprt z ustrezno listino.

(3) V primeru, da se ugotovi, da so se projektne aktivnosti po tej pogodbi zaključile pred izdajo sklepa o izbiri, sklad odstopi od pogodbe in od visokošolskega zavoda zahteva vračilo že prejetih sredstev skupaj s pogodbenimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

1. **PRAVICE IN OBVEZNOSTI POGODBENIH STRANK**
2. člen

(pravice in obveznosti sklada)

(1) Sklad se zavezuje, da bo:

* skrbel za pravilno, zakonito, gospodarno in učinkovito izvajanje te pogodbe;
* spremljal in nadziral izvajanje operacije ter namensko porabo sredstev, odstopanja in napovedi ter o tem poročal ministrstvu;
* pripravil in posredoval navodila sklada;
* izvajal vsebinsko, tehnično in finančno preverjanje upravičenih stroškov, dokazil o plačilih in pripadajoče dokumentacije;
* skrbel za pravilen in pravočasen vnos podatkov v informacijske sisteme, ki so predvideni za finančno upravljanje, spremljanje, nadziranje in vrednotenje operacije;
* v skladu s smernicami organa za potrjevanje zagotovil podatke in dokumente za črpanje sredstev kohezijske politike;
* spremljal in nadziral izvajanje projektov, vključno z napovedanimi ali nenapovedanimi kontrolami izvedbe napovedanih aktivnosti;
* vodil ločeno knjigovodstvo za operacijo oziroma ustrezno knjigovodsko evidenco ter zagotavljal revizijsko sled in hrambo dokumentacije v skladu z določbo 140. člena Uredbe št. 1303/2013/EU in predpisi, ki urejajo hranjenje dokumentarnega gradiva;
* upošteval pravila informiranja in komuniciranja pri izvajanju operacije v skladu s 115. do 117. členom in Prilogo XII Uredbe (EU) št. 1303/2013 Evropskega parlamenta in Navodili organa upravljanja na področju komuniciranja vsebin kohezijske politike v programskem obdobju 2014–2020;
* zagotavljal možnost nadzora porabe sredstev s strani pristojnih organov in ukrepal skladno z njihovimi priporočili;
* zagotavljal spodbujanje enakih možnosti moških in žensk ter preprečevanje vsakršne diskriminacije, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti operacije, v skladu z zakonodajo, ki pokriva področje zagotavljanja enakih možnosti in 7. členom Uredbe št. 1303/2013 EU ter 7. in 8. členom Uredbe št. 1304/2013/EU.

(2) Sklad si pridržuje pravico, da lahko v času trajanja te pogodbe spremeni oziroma dopolni svoja navodila, in se zavezuje, da bo visokošolski zavod seznanil z vsemi njihovimi spremembami oziroma dopolnitvami. Visokošolski zavod je dolžan uporabljati spremembe oziroma dopolnitve navodil po prejemu obvestila sklada.

1. člen

(pravice in obveznosti visokošolskega zavoda)

(1) Visokošolski zavod je odgovoren za pravilno, zakonito, gospodarno in učinkovito izvedbo projektnih aktivnosti, ki so predmet te pogodbe.

(2) Visokošolski zavod zagotavlja, da:

* je sklad seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev sklada o sklenitvi te pogodbe ter da so vsi podatki, ki jih je posredoval skladu v zvezi s to pogodbo resnični in popolni tudi v času njene sklenitve;
* so pogodbo ter vse druge listine v zvezi s to pogodbo podpisale pooblaščene osebe.

(3) V kolikor visokošolski zavod ne zagotavlja navedenega v prejšnjem odstavku, se to šteje kot bistvena kršitev pogodbe o sofinanciranju in sklad ravna skladno s 13. členom te pogodbe.

(4) Visokošolski zavod se zavezuje, da bo:

* spoštoval vso zakonodajo in pravila, ki veljajo za porabo sredstev evropske kohezijske politike v Republiki Sloveniji;
* obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe, javnega razpisa in razpisne dokumentacije;
* predvidoma v enem mesecu od izdaje sklepa o izboru posredoval skladu sklenjen partnerski sporazum (kopijo), s katerim bo uredil medsebojne odnose ter ostale pravice in obveznosti med vsemi vključenimi udeleženci v posameznem projektu v zvezi z izvajanjem in sofinanciranjem projektnih aktivnosti;
* izvajal projektne aktivnosti s skrbnostjo dobrega gospodarja, po pravilih stroke in skladno z navodili sklada ter navodili ministrstva in v dogovorjenih rokih;
* ravnal v skladu z vsemi morebitnimi spremembami oziroma dopolnitvami navodil, ki jih bo sklad naknadno sporočil oziroma posredoval, in sicer od njihovega prejema dalje;
* nudil vsem vključenim udeležencem (študentom, pedagoškim mentorjem, strokovnim sodelavcem, organizacijam z negospodarskega in neprofitnega področja, organizacijam z gospodarskega in družbenega področja) pri izvajanju projektnih aktivnosti administrativno-tehnično podporo pri pripravi vseh potrebnih postopkov, ki so podlaga za izplačilo stroškov;
* zagotavljal izvedbo postopkov izbora vključenih v projekte v skladu z načeli transparentnosti in zagotavljanja enakopravne obravnave;
* vodil in koordiniral projektne aktivnosti v skladu s prijavno vlogo oziroma sklad obvestil o odstopanjih od načrtovane vsebinske zasnove posameznega projekta;
* zagotovil vnos podatkov o študentih in ostalih vključenih osebah ter vseh spremembah v spletni portal informacijskega sistema sklada oziroma na drug način po navodilih sklada;
* zagotavljal vnos podatkov o projektnih aktivnostih in pripadajočih listinah na ravni posamezne projektne aktivnosti v spletni portal informacijskega sistema sklada ali na drug način po navodilih sklada;
* zahtevke za sofinanciranje pripravil skladno z navodili sklada in posredoval druge, s strani sklada zahtevane podatke, dokumente in pojasnila;
* pripravljal finančna in vsebinska poročila skladno z navodili sklada ter na zahtevo sklada pripravil dodatna poročila s predpisano vsebino in rokom izdelave oziroma uporabljal drugačen način poročanja po navodilu sklada;
* partnerjem v projektnih aktivnostih prenakazal sredstva na podlagi potrjenih in izplačanih zahtevkov za sofinanciranje v skladu s partnerskim sporazumom;
* v skladu s 140. členom Uredbe 1303/2013/EU zagotavljal revizijsko sled in hranil vso originalno dokumentacijo v zvezi z operacijo kot dokazila za potrebe nadzora in spremljanja na nivoju operacije ter bo zagotavljal dostop do navedene dokumentacije, in sicer najmanj za obdobje treh let od 31. decembra po predložitvi obračunov s strani Republike Slovenije Evropski komisiji, ki vsebujejo končne izdatke končane operacije (o natančnem datumu za hrambo dokumentacije bo visokošolski zavod po končani operaciji pisno obveščen s strani sklada);
* upošteval pravila informiranja in komuniciranja pri izvajanju operacije v skladu s 115. do 117. členom in Prilogo XII Uredbe (EU) št. 1303/2013 Evropskega parlamenta in Navodili organa upravljanja na področju komuniciranja vsebin kohezijske politike v programskem obdobju 2014–2020 (<http://www.eu-skladi.si/sl/ekp/navodila>);
* skladno s 27., 54., 96. in 125. členom Uredbe 1303/2013/EU, 5. in 19. členom ter Prilogo I Uredbe 1304/2013/EU dolžan spremljati in skladu zagotavljati podatke o doseganju ciljev in kazalnikov operacije (4. člen te pogodbe);
* sredstva, pridobljena po tej pogodbi, porabil namensko in izključno v skladu s pogoji, navedenimi v javnem razpisu, razpisni dokumentaciji in tej pogodbi ter izključno za izvajanje projektnih aktivnosti, katerih sofinanciranje je predmet te pogodbe;
* pred izvajanjem projekta določil ustrezno ločeno računovodsko kodo in vodil ločen računovodski sistem ali ustrezno knjigovodsko evidenco za izvajanje projekta, tako da je v vsakem trenutku zagotovljen pregled nad namensko porabo sredstev;
* preprečeval, odkrival, evidentiral in odpravljal nepravilnosti pri izvajanju projektnih aktivnosti ter o tem obveščal sklad;
* na predlog sklada sklenil aneks k tej pogodbi in si prizadeval morebitne spore urediti s podajo predloga skladu za sklenitev dodatka k tej pogodbi.

(5) Visokošolski zavod soglaša, da lahko sklad podatke javnega značaja iz dokumentacije, ki jo skladu predloži visokošolski zavod, uporablja za namene obdelave podatkov in analitične potrebe, vse do konca operacije »Projektno delo z negospodarskim in neprofitnim sektorjem v lokalnem in regionalnem okolju – Študentski inovativni projekti za družbeno korist 2016–2020«.

1. **NADZOR NAD IZVAJANJEM POGODBENIH OBVEZNOSTI**
2. člen

(namenska in nenamenska poraba sredstev)

(1) Odobrena sredstva na podlagi te pogodbe so namenska in jih mora visokošolski zavod porabiti izključno za izvajanje projektnih aktivnosti, katerih sofinanciranje je predmet te pogodbe.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena;
* visokošolski zavod navaja lažne ali netočne podatke, podatke ponareja ali jih namenoma izpusti;
* se ugotovijo odstopanja od pogodbe s finančnimi posledicami.

(3) Sklad spremlja namensko porabo sredstev tako, da skrbnik pogodbe predhodno preveri upravičenost izplačila na osnovi posredovanih dokazil in pripadajoče dokumentacije.

(4) Visokošolski zavod je dolžan skladu z namenom nadzora porabe sredstev vsak čas omogočiti dostop do fizičnih rezultatov projekta ter dokumentacije, vezane na projekt in vpogled vanjo, vključno s kontrolo na kraju samem.

(5) V primeru, da sklad ugotovi, da je visokošolski zavod sredstva uporabil nenamensko, se z dnem te ugotovitve ta pogodba lahko šteje za razvezano, visokošolski zavod pa je v roku trideset (30) dni po prejemu pisne zahteve dolžan vrniti:

* sorazmeren del prejetih sredstev v primeru iz prve (1) in tretje (3) alineje drugega (2) odstavka tega člena oziroma
* celoten znesek prejetih sredstev v primeru iz druge (2) alineje drugega (2) odstavka tega člena.

(6) Sklad zahteva vračilo že prejetih sredstev skupaj s pogodbenimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

1. člen

(neizpolnjevanje pogodbenih obveznosti)

(1) V primeru, da sklad ugotovi, da visokošolski zavod ne izpolnjuje pogodbenih obveznosti, mu določi rok za odpravo nepravilnosti. Če visokošolski zavod kljub pozivu sklada nepravilnosti v postavljenem roku ne odpravi, sklad določi ustrezne ukrepe kot odziv na neizpolnjevanje pogodbenih obveznosti in o le-teh obvesti posredniški organ.

(2) V primeru, da je narava ugotovljene kršitve takšna, da njena odprava ni mogoča, lahko sklad odstopi od pogodbe z dnem ugotovljene kršitve in ravna skladno s tretjim (3) odstavkom tega člena.

(3) V primeru, da sklad ali drug nadzorni organ ugotovi, da:

* visokošolski zavod ni zagotovil vsebinske, časovne, finančne realizacije projektnih aktivnosti ali da je povzročil prekinitev izvajanja projektnih aktivnosti;
* je visokošolski zavod drugače kršil določila te pogodbe ali ni odpravil nepravilnosti v določenem roku;
* so bila visokošolskemu zavodu sredstva po tej pogodbi neupravičeno izplačana,

sklad od visokošolskega zavoda zahteva vračilo neupravičeno prejetih sredstev ali pa odstopi od te pogodbe in zahteva od visokošolskega zavoda vračilo vseh prejetih sredstev v roku 30 (tridesetih) dni od pisnega poziva sklada, skupaj s pogodbenimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

(4) Nepravilnost pri izvajanju pogodbe pomeni tudi vsako kršitev prava Evropske unije ali nacionalnega prava v zvezi z njegovo uporabo, ki je posledica delovanja ali opustitve s strani upravičenca, vključenega v izvajanje skladov ESS, ki zaradi neupravičene postavke izdatkov škoduje ali bi škodovalo proračunu Unije. Nepravilnosti so podrobneje urejene v veljavnih Navodilih organa upravljanja za izvajanje upravljalnih preverjanj po 125. členu Uredbe (EU) št. 1303/2013 za obdobje 2014*–*2020 (več na <http://www.eu-skladi.si/sl/ekp/navodila>).

1. člen

(sprememba projekta)

(1) Če visokošolski zavod ugotovi, da ne bo mogel izpolniti projektnih aktivnosti, ki so predmet sofinanciranja po tej pogodbi, skladno s pogodbo in bo prišlo do finančne, vsebinske oziroma časovne spremembe projektnih aktivnosti, mora čim prej, najpozneje pa v roku 8 (osem) dni od nastanka razloga za spremembo o tem pisno obvestiti sklad in spremembo pisno obrazložiti in utemeljiti.

(2) Visokošolski zavod lahko predlaga druge spremembe, ki so ključne in nujne za doseganje vsebinskih ciljev in rezultatov projekta, in se le-te niso pojavile v času oddaje prijavne vloge na javni razpis, vključno z morebitno spremembo udeležencev posameznega projekta. Podrobnejši postopek spremembe oziroma zamenjav udeležencev v projektu je opisan v skladovih Navodilih za prijavo na javni razpis, ki so sestavni del te pogodbe.

(3) Visokošolski zavod mora z udeleženci v projektu uskladiti predlog spremembe in pridobiti soglasje sklada. Enako visokošolski zavod ravna pred vsako spremembo partnerskega sporazuma.

(4) Če visokošolski zavod ne ravna skladno z zgornjimi odstavki tega člena, lahko sklad odstopi od pogodbe. Visokošolski zavod je dolžan povrniti neupravičeno prejeta sredstva po tej pogodbi skupaj s pogodbenimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

(5) Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi sklad po prostem preudarku. Če sklad ugotovi, da je sprememba projekta neutemeljena ali gre za bistveno spremembo projekta, lahko sklad odstopi od pogodbe in ravna skladno s prejšnjim odstavkom.

(6) V primeru, da med izvajanjem projektnih aktivnosti pride do takšnih sprememb, ki bi vplivale na sklenitev te pogodbe, tako da se le-ta ne bi sklenila, sklad ravna skladno s četrtim (4) odstavkom tega člena.

1. člen

(odstop od pogodbe s strani visokošolskega zavoda)

(1) Če visokošolski zavod zaradi utemeljenih razlogov predčasno odstopi od izvedbe projektnih aktivnosti, določenih po tej pogodbi, izgubi pravico do nadaljnjega sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti. Med utemeljene razloge sodijo razlogi, nastali po sklenitvi pogodbe, ki so nepričakovani in niso rezultat dejanj visokošolskega zavoda oziroma ostalih partnerjev ter jih le-ti niso mogli preprečiti, odpraviti ali se jim izogniti (višja sila). Utemeljene razloge poda visokošolski zavod v utemeljeni odstopni izjavi. V primeru utemeljenega predčasnega odstopa je visokošolski zavod dolžan podati končno poročilo o izvedenih projektnih aktivnostih ter izpolniti cilje in kazalnike. Če delna realizacija projektnih aktivnosti za sklad ni smiselna (nedoseganje kazalnikov), lahko sklad odstopi od te pogodbe.

(2) V primeru predčasnega odstopa visokošolskega zavoda od pogodbe brez utemeljenih razlogov lahko sklad zahteva vračilo že prejetih sredstev skupaj z zakonitimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

1. člen

(nadzor nad porabo sredstev)

(1) Visokošolski zavod se zavezuje, da bo omogočil tehnični, administrativni in finančni nadzor nad izvajanjem projektnih aktivnosti, katerih sofinanciranje je predmet te pogodbe, ves čas veljavnosti pogodbe. Nadzor se izvaja s strani sklada, pristojnih organov Republike Slovenije ali s strani pristojnih organov Evropske skupnosti, vključenih v izvajanje, upravljanje, nadzor ali revizijo operacije in posledično Operativnega programa za izvajanje kohezijske politike v programskem obdobju 2014–2020, ter njihovi pooblaščenci.

(2) Visokošolski zavod se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projektnih aktivnosti, katerih sofinanciranje je predmet te pogodbe.

(3) V primerih preverjanja na kraju samem bo visokošolski zavod nadzornim organom omogočil dostop v objekte, vpogled v računalniške programe, listine in postopke v zvezi z izvajanjem projektov ter prenakazilom sredstev. Nadzorni organi bodo visokošolskemu zavodu praviloma predhodno naznanili izvedbo kontrole na kraju samem. Sklad lahko opravi tudi nenajavljeno preverjanje na kraju samem.

(4) Katerikoli nadzorni organ lahko ugotovi nepravilnosti, kar pomeni, da posamezni nadzorni organ ni vezan na morebitne predhodne ugotovitve drugega nadzornega organa.

(5) Sklad preverja porabo sredstev v skladu s svojimi internimi akti.

(6) Če visokošolski zavod ali drugi udeleženci v projektu ne omogočijo izvedbe kontrole, se to šteje za neizpolnjevanje pogodbenih obveznosti.

1. člen

(prepoved dvojnega financiranja)

(1) Za stroške, ki so predmet sofinanciranja, visokošolski zavod zagotavlja, da ni prejel oziroma ne bo prejel sredstev iz drugih javnih virov financiranja (prepoved dvojnega financiranja).

(2) Če bi sklad, ministrstvo ali katerikoli drug nadzorni organ ugotovil, da je visokošolski zavod prejel sredstva za stroške projektnih aktivnosti tudi iz drugih javnih virov financiranja ali pa so mu bila le-ta odobrena, se lahko pogodba delno ali v celoti razdre, visokošolski zavod pa bo dolžan skladu povrniti vsa ali del neupravičeno prejetih sredstev skladno s 13. členom te pogodbe.

1. **PRAVICA UPORABE REZULTATOV**
2. člen

(1) Morebitni rezultati posameznega projekta (avtorska dela, študije, raziskave in morebitne podobne stvaritve, nastale pri izvajanju projektnih aktivnosti) morajo biti prosto dostopni širši javnosti z objavo na spletni strani visokošolskega zavoda in/ali sklada.

(2) Visokošolski zavod se zavezuje, da stvaritve, ki imajo značaj avtorskega dela in morebitne podobne stvaritve, ki nastanejo pri izvajanju projektnih aktivnosti, ne bodo uporabljene v tržne namene v času trajanja projektov.

(3) Visokošolski zavod je sam odgovoren za morebitne kršitve avtorskih in sorodnih pravic drugih, ki bi nastale v zvezi z izvajanjem projektnih aktivnosti po tej pogodbi.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

(1) Pogodbeni stranki se zavezujeta k varovanju osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo), Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1), Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17), 140. členom Uredbe (EU) št. 1303/2013 in Zakonom o poslovni skrivnosti (Uradni list RS, št. 22/19).

(2) Vsaka oseba, ki bo pri visokošolskem zavodu zbirala, obdelovala ali kako drugače dostopala do osebnih podatkov, mora skladu na njegovo zahtevo naknadno predložiti podpisano izjavo o varovanju osebnih podatkov.

1. **SKRBNIKI POGODBE**
2. člen

(1) Skrbnik pogodbe s strani sklada je Dejan Marinčič.

(2) Skrbnik/ca pogodbe s strani visokošolskega zavoda je ………………………………………………………..

(3) Skrbnik pogodbe je dolžan spremljati izvajanje pogodbe od njenega začetka veljavnosti do zaključka.

(4) Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno, z veljavno zakonodajo, ki ureja varstvo osebnih podatkov.

(5) Če se v času trajanja pogodbenega razmerja spremeni skrbnik pogodbe, se o tem s pisnim dopisom obvesti nasprotno pogodbeno stranko.

1. **PROTIKORUPCIJSKA KLAVZULA IN PREPOVED POSLOVANJA**
2. člen

(1) Če kdo v imenu ali na račun visokošolskega zavoda predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

(2) Visokošolski zavod jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. [45/10](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010060400|RS-45|6581|2226|O|), [26/11](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011040800|RS-26|3408|1154|O|), [30/11](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011042200|RS-30|4008|1414|O|) – skl. US, [43/11](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011060300|RS-43|5690|2043|O|)). V kolikor se ugotovi, da prepoved poslovanja obstaja, je ta pogodba neveljavna.

(3) V primeru ničnosti pogodbe, mora vsaka pogodbena stranka vrniti drugi vse, kar je na podlagi te pogodbe prejela. Visokošolski zavod mora vrniti prejeta sredstva po tej pogodbi v roku 30 (tridesetih) dni od pisnega poziva sklada, skupaj z zakonskimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

(4) Pogodbena stranka, ki je kriva za ničnost pogodbe, odgovarja drugi stranki tudi za škodo, nastalo zaradi ničnosti pogodbe.

1. **KONČNE DOLOČBE**
2. člen

(aneks k pogodbi)

(1) Vse morebitne dopolnitve in spremembe te pogodbe stranki določita z aneksom k tej pogodbi.

(2) Če visokošolski zavod na poziv sklada v roku osmih (8) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja, skrbnika pogodbe, navodil sklada ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, visokošolski zavod pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva sklada, skupaj z zakonskimi obrestmi od dneva nakazila na transakcijski račun visokošolskega zavoda do dneva vračila skladu. V primeru, da visokošolski zavod sredstev ne vrne v roku, tečejo zakonske zamudne obresti, ki so obračunane od dneva zamude do dneva vračila skladu.

1. člen

(reševanje sporov)

(1) Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Vsa morebitna nesoglasja bosta pogodbeni stranki reševali sporazumno.

(2) V primeru spora je pristojno sodišče v Ljubljani.

1. člen

(število izvodov pogodb)

(1) Pogodba je sestavljena v dveh enakih izvodih, od katerih prejme vsaka pogodbena stranka po en izvod.

1. člen

(veljavnost pogodbe)

(1) Pogodba začne veljati z dnem podpisa obeh pogodbenih strank in velja do izteka vseh rokov, po katerih je možen nadzor nad to pogodbo in izrekanje finančnih sankcij, ki so določene v tej pogodbi.

|  |  |  |
| --- | --- | --- |
| Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **(naziv visokošolskega zavoda)**  (ime in priimek odgovorne osebe)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Odgovorna oseba)  žig in podpis | Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Javni štipendijski, razvojni, invalidski in preživninski sklad Republike Slovenije**  Irena Kuntarič Hribar  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Odgovorna oseba)  žig in podpis | |
|  |  |

Priloge:

* Priloga 1: Sklep o izbiri št. …………………………………, z dne ……………………………………………..

1. Navodila za izpolnjevanje so podrobneje obrazložena v vprašalniku. [↑](#footnote-ref-1)